དཔལ་ནཱ་ལེན་ཌའི་ཆོས་རྒྱུད་གཞི་ལ་བཞག་ནས་བཤད་ན།ང་ཚོས་རང་རང་གི་རྣམ་དཔྱོད་བེད་སྤྱོད་ཀྱིས་དེང་རབས་ཀྱི་ཆོས་ལུགས་དང་ཚན་རིག་གིས་མཚོན་པའི་ཤེས་བྱ་གཞན་ལ་རང་དབང་ལྡན་པའི་སྒོ་ནས་བརྟག་དཔྱད་ཞིབ་འཇུག་བྱེད་ཆོག་པ་རེད།དམིགས་བསལ་གྱིས་དེང་རབས་ཚན་རིག་ལྟ་བུར་ཆ་མཚོན་ན།དེར་ཁུངས་སྐྱེལ་ར་སྤྲོད་གསལ་པོ་ཡོད་པའི་གནས་ཚུལ་གསར་པ་དེ་འདྲ་ཡོད་པས་དེར་ང་ཚོས་ངེས་པར་ཏུ་ཁས་ལེན་བྱེད་དགོས་པ་རེད།ང་ཚོས་ངེས་པར་ཏུ་ནང་པ་སངས་རྒྱས་པའི་རང་བྱུང་ཁམས་ཀྱི་གོ་རྟོགས་དང་དེང་རབས་ཚན་རིག་གི་གོ་རྟོགས་གཉིས་མཉམ་དུ་གཤིབ་བསྡུར་བྱེད་དགོས།དེ་བཞིན་དུ།ངའི་བསམ་པར་ཚན་རིག་གིས་ཀྱང་ནང་པ་སངས་རྒྱས་པའི་གཞུང་ནས་གསུངས་པའི་རྣམ་ཤེས་དང་མྱོང་ཚོར་སོགས་སེམས་ཀྱི་རང་བཞིན་སྐོར་བཤད་པ་དེ་དག་ལ་དོ་སྣང་བྱས་ན་ཁེ་ཕན་ཆེན་པོ་ཡོད་པར་སྙམ།